Edgaras Utkus

**Edgaras Utkus** (g. 2000 m. birželio 22 d.) – Lietuvos futbolininkas, saugas.

## Karjera
Iš Radviliškio kilęs vaikinas nuo dvylikos metų sportavo tuometinėje Nacionalinėje futbolo akademijoje, kuri veikė Kaune.
 
Nuo 2014 m. rugsėjo žaidė NFA 2000, bei NFA 1999 ekipose, kurios dalyvavo Elitinės lygos pirmenybėse.

2017 m. atstovavo FK NFA, kuri žaidė Antroje lygoje, Pietų zonoje.

### AS Monaco
Profesionalo karjerą pradėjo AS Monaco klubo jaunimo komandoje. Prancūzijoje žaidė nuo 2019 m. vasaros, kai pasirašė profesionalų kontraktą su šiuo klubu. Monako jaunimas žaidžia National 2.

### Briugės „Cercle“ klubas
2021 m. vasarą persikėlė į Belgiją ir pasirašė dvejų metų sutartį, su galimybe ją pratęsti, su Briugės „Cercle“ klubu. Debiutas įvyko prieš „Beerschot“ klubą. Rungtynės buvo pradėtos žaisti 2021 m. liepos 24 d., tačiau dėl stipraus lietaus buvo nutrauktos 55 minutę. Tuo metu Briugės „Cercle“ klubas pirmavo rezultatu 1:0. Likusias 35 minutes ekipos sužaidė 2021 m. liepos 27 d. Rungtynių rezultatas nepakito. Lietuvis rungtynes pradėjo starto sudėtyje ir sužaidė visas 90 minučių.

2021 m. lapkričio 27 d. pelnė įvartį rungtynėse prieš KV Mechelen. Briugės „Cercle“ klubas nugalėjo varžovus rezultatu 3-1.

2021 m. gruodžio 11 d. pelnė įvartį rungtynėse prieš Sint Truidense VV. Po lietuvio smūgio rezultatas tapo 1:0. Varžovai buvo išlyginę rezultatą, bet Briugės „Cercle“ klubas nugalėjo rezultatu 2-1.

2021 m. gruodžio 18 d. pelnė įvartį, tačiau jo atstovaujamas Briugės „Cercle“ klubas išvykoje 2:3 neatsilaikė prieš „Royale Union” ekipą.
 Lietuvis pasižymėjo 8 rungtynių min. ir  
Briugės „Cercle“ klubas pirmavo 1:0, tačiau persvaros neišsaugojo. Vėliau šiose rungtynėse lietuvis patyrė traumą ir buvo pakeistas.

2024 m. balandžio mėn. futbolininkas rungtynių metu patyrė traumą. Vėliau diagnozuotas akiduobės lūžis.

2025 m. rugsėjo 28 d. sužaidė savo šimtąsias rungtynes atstovaudamas klubui. Utkus pasižymėjo 43 minutę ir „Cercle“ pirmavo rezultatu 2–1. Po pertraukos lietuvis buvo pakeistas, o „Cercle“ neišlaikė turėtos persvaros ir pralaimėjo rezultatu 2–4.

### Al-Kholood Club
2026 m. sausio mėn. tapo žinoma, kad Al-Kholood klubas (Saudo Arabija) sumokėjo 1.2 milijono eurų išpirką „Cercle Brugge“ klubui. Pasirašyta trejų su puse metų trukmės sutartis verta 4.2 milijonų eurų. Numatyta galimybė už 1.3 milijono eurų pratęsti sutartį dar metams.

2026 m. vasario 3 d. debiutavo klube prieš „Damac“. Al-Kholood išvykoje sužaidė nulinėmis lygiosiomis (0–0).

2026 m. vasario 24 d. pelnė pirmąjį įvartį Saudo Arabijos čempionato rungtynėse prieš Al Khaleej. Utkui po susidūrimo su varžovu buvo prakirsta galva. Netrukus lietuvis grįžo į aikštę ir paskutinėmis rungtynių akimirkomis (90+12 min.) greitoje kontratakoje pelnė pergalingą įvartį.

## Rinktinės
### Jaunimo rinktinės
Buvo kviečiamas į Lietuvos jaunimo rinktines. 
* U-17 rinktinėje sužaidė 4 rungtynes;
* U-19 rinktinėje sužaidė 13 rungtynių ir pelnė tris įvarčius;
* U-21 rinktinėje sužaidė 9 rungtynes ir pelnė vieną įvartį.

### Nacionalinė rinktinė
Į vyrų nacionalinę rinktinę pakviestas 2020 m. 
* 2020 m. lapkričio 11 d. debiutavo rungtynėse prieš Farerų salų rinktinę.
* 2020 m. lapkričio 15 d. žaidė prieš Baltarusijos rinkinę.
* 2021 m. rugsėjo 2 d.  žaidė 2022 m. pasaulio futbolo čempionato atrankos C grupėje prieš Šiaurės Airiją. Varžovai net 4–1 sutriuškino lietuvius.
* 2021 m. rugsėjo 8 d. lietuviai išvykoje neatsilaikė prieš italus ir patyrė pralaimėjimą rezultatu 0:5. Šiose rungtynėse po rikošeto kamuolys įskriejo į vartus. Įvarčio autoriumi tapo Edgaras Utkus.

### Rungtynės Lietuvos rinktinėje

## Išnašos

## Nuorodos
* SOCCERWAY
* Transfermarkt
* lietuvosfutbolas.lt
* eu-football.info
* asmonaco.com (apie žaidėją)